
De Poenulo Plautina quaestiones criticas eo modo sum 
scriptunis, ut primum de prologo, tum de fabulae ipsius inter- 
polatione et retractatione agam, denique nonnullos^fabulae locos 
emendare coner. Vnam quaestionem fere totam intactsim reli- 
qui: num contaminata sit fabula, id quod qui primus ea de re 
disseruit Ladewigius (de can. Volc. Sed. pag. 36) negavit, nunc 
complures viri docti contendunt cf. Reinhardtus in Stud. stud. 
I pag. 109 sqq et Franckenus ^de Poenuli Plautinae compo» 
sitione* mnemos. n. s. IV pag. 146 sqq. Mihi quidem ante- 
quam haec res pro certo disceptari possit, tota fabula quae 
maximas viris criticis difficultates et praebuit et praebet quam 
accuratissime perscrutanda videtur, ut quid Plauti sit quid non 
discematur. Ad hanc quaestionem enucleandam si quid hanc 
commentationem attulisse ii penes quos huius rei iudicium 
est iudicabunt, gaudebo. 



CAPUT PRIMUM. 

DE POENULI PROLOGO. 

Poenuli prologum, postquam Ritschelius in parergis eos 
versus quibus subsellia theatri commemorantur Plautinae aetatis 
non esse luculenter demonstravit, nunc omnes viri docti ad 
Plauti aetatem non recedere consentiunt. Pauci fuerunt qui 
accuratius singulas eius partes examinarent: quaestionem non 
himis acri studio tractatam a Liebigio (de prologis Plautinis 
et Terentianis) felicius subiit Hasperus (de Poenuli Plautinae 
duplici exitu pag. 28); pauca adiunxit O. Seyffertus (stud. 
Plaut. p. 11). Itaque iam quam hi viri docti ingressi sunt 
viam persecuti totum prologum pertractemus, cum inde ipsius 
quoque fabulae condicionem nos meUus intellecturos fore 
spes sit. 

Atque primum prologum hunc e duabus partibus per 
v. 46 — 58 ieviter inter se conexis constare neminem potest 
fugere : quarum posterior argumenti enarrationem continet, prior 
edicta quaedam histrionum domini. lam initio sententiarum 
nexus misere corruptus est v. 5 — 10 iniectis, quos ei loco quo 
in codicibus traditi sunt aptos non esse recte vidit Geppertus, 
nec ipse in verum restituit. Nam post v. 16 ^edicta ut ser- 
vetis mea' cum ipsa edicta enumerari oporteat, *que* parti- 
culae in primo edictorum versu non est locus. Itaque omissis 
paulisper his versibus sententiarum ordinem contemplemur. 
Prologus initium capit a versibus Aristarchi tragici (cuius 
'Achiilem' Ennius vertit cf. Festus pag. 242 M), quibus popu- 
lum ut sibi animum advertat adhortetur. Cum his versibus 
coniungi non possunt quae v. 11 sq secuntur: 

exsurge, praeco, fac populo audientiam 
exerce vocem, 



id quod fecisse praeconem e v. 16 

age nunc reside 
clare elucet. Non videb cur cum Liebigio quis dubitet, utrum 
re vera haec allocutio praeconis facta an excogitata tantum 
et ficta sit. Nolo ut sententiam meam suffulciam eo argumento 
utiy quod in Asinariae prologo idem invenitur usus: 

v« 4 face nundam tu praeco omnem auritum poplum. 

age nunc reside: cave modo ne gratiis. 
Ibi quoque prologus antea spectatores tacere iusserat v. 1: 

hoc agite sultis, spectatores, nunciam. 
Se'd hic prologus variis pannis tam foede est consutus, 
ut dubitem num unquam in scaena dictus sit^). Poenuli autem 
versusll — 15 alteri tribuo actioni, qua praeco, non ipse pro- 
logus populum audientem fecerat. Antiquam autem et hanc 
esse ^audientia' verbi usus demonstrat, quod Cicero semper 
sensu passivo usurpat, hoc loco activo sensu positum est ex 
analogia ceterorum verborum eodem modo formatorum, velut 
sapientia, lubentia. Aptissime iam procedit oratio v. 16 

bonum factum esse^) edicta ut servetis mea, 
qui versus arte coniungendus est cum v. 4: 

audire iubet vos imperator histricus: 
bonum enim esse factum, ut servetis mea edicta i. e. quae 
ego edico pro imperio histrico (cf v. 44). Enumerat iam 
prologus edicta quaedam domini gregis nomine, quae certo 
versuum nmnero a poeta esse composita perspiciemus, si ul- 



1) Praeterquam quod versus 1 — 3 cum 4. 5 non congruunt, neque 
6. 7 et 9. 10 componi possunt: illis praeterea adiungendus est v. 8, 
qui arte cum iis cohaeret, sed nisi saltem nonnuUa de argumento appo- 
nuntur non intellegitur, his 'huic nomen et quae secuntur, quia haec 
verba cum 'id dicam' eodem versu continentur. Ad hunc igitur pro- 
logum revocamur v. 1 — 8. 9^15, quem numquam a quoquam in scaena 
pronuntiatum esse recte demonstravit Dziatzko de prologis Plautinis 
et Xerentianis pag. 20 et 21. 

2) sic codices. Geppertus male: bonum hercle factum. 

timos versus primum spectabimus. Nam cum prologus versibus 
32 — 35, 36 — 39, 40 — 43 singula edicta quatemis versibus 
enuntiet — qua in sententia etiam ea re confirmor, quod 
nuUam aliam causam video cur versibus 41 — 43 anteposuerit 
V. 40 — persuasum mihi est eandem legem edictorum enu- 
merationi haud ineptam etiam in ceteris partibus valere, etsi 
in nostris codicibus est obscurata, ita ut quatemis versibus 
de singulis quas adloquitur personis agat prologus. Atque e 
v. 23 — 27 quam maxime languet v. 27, qui quod facetiamm 
in his versibus inest interpretans prorsus rescindit; optime 
vero sententia versu 26 abrumpitur, cf. v, 35. Restant v. 17^ — 
22 in quibus utmm post v. 18 duobus versibus omissis genuinus 
ordo perturbatus esset an versus 21 et 22 duos antecedentes 
explicandi causa acjiuncti essent cum dubitarem, haesitanti 
subvenit Buechelems : cetera omnia edicta gravissimis et seve- 
rissimis verbis esse pronuntiata 'ne sedeat' ^neu muttiant' 'neu 
obambulet' *neu ducat' *ne obsideant' *dent' Momiun abeant' 
'ut procurent* 'spectent' 'temperent^ hoc uno loco leniter 
Mecet stent' adhibitum esse docens : eiciendos igitur esse hos 
versus. Hoc igitur versuum systemate poeta de iis loquitur, 
qui actori aut in ipsa scaena (nam de v. 17, in quo iam 
Acidalius divin. pag. 370 codicum lectionem defendit, Gepper- 
tus male mutavit, prorsus mihi persuasit Benndorfius, ann. 
gymn. austr. XXVI pag. 84 sqq) aut propter scaenam officere 
possint. Haec postquam statuimus redeundum est ad versus 
illos quos supra omisimus, 5 — 10. lam non dubito quin hi 
quoque versus edictis imperatoris histrici adiungendi sint. 
Atque iam Hasperas duplicem in iis exstare recensionem 
V. 5. 6. 9. 10 et 7. 8 contendens hos versus nostrae versuum 
distributioni adaequavit. Sed genuinum versuum ordinem ne- 
que Hasperus restituisse mihi videtur. Neque enim video 
quomodo has sententias quis coniungat: et qui esurientesetqui^) 



1) et qui esurientes et satori BC. et esurientes et qui saturi 
Gepp. rectum iam vidit Gronovius. 

saturi venerint bono animo in subselliis sedeant, nam nimia 
stultitia est, impransum incedere sessum. Immo v. 9 et 10 
sive ab actore sive a lectore quodam appositi videntur ad 
V. 7: qui edistis multo fecistis sapientius 

nam quoi paratum est eqs. 
Comprehendimus in his versibus idem interpretandi studimn, 
quod Loewius ^) in versu 14, nos in v. 27 deteximus. Optime 
vero v. 7 et 8 accedunt ad v. 6: alteri laudantur, alteros con- 
solatur promittens fabulas pulcras molestam famem esse de- 
pulsuras (cf. Loewins II); itaque utrique bono animo fabulam 
spectent. Circumspicientibus quo hos versus inseramus opti- 
mus videtur esse locus post v. 20, ita ut postquam de ipsa 
scaena locutus est prologus, hi ad singulos spectatores ad- 
monendos traducant. Hoc modo non ineptum prioris prologi 
partis ordinem constituisse nobis videmur: certe duarum re- 
censionum vestigia prologus prae se fert, nam aut prologus 
ipse audientiam sibi fecit (v. 1 — 4. 16) aut praeconem vocem 
exercere iubet (v. 11 — 15. 4. 16). Secuntur edicta impera- 
toris: v. 17 — 20 qui in ipsa scaena versentur aut munere 
scaenico fungantur histrionibus ne molestiae sint, v. 6 — 8 ad 
spectatores omnes se convertit, v. 23 — 26 ad servos, v. 28 — 
31 ad nutrices, v. 32 — 35 ad matronas, v. 36—39 ad ludo- 
rum curatores, v. 40 — 43 ad pedisecos. Aptissime cdicta 
clauduntur v. 44 et 45, aptissime etiam hoc loco dictum est 
bonum hercle factum. Fallitur igitur Hasperus II in v. 1 — 16 
et 17 — 45 duplicem recensionem indagans, quod *et simillimo 
sint argumento et eodem gregis domini praecepto finiti . 

Accedimus iam ad v. 46 — 58 quibus ad ipsimi fabulae 
argumentum transitio fit, a multis ante tractatos. Primus 
Liebigius (pag. 36) vidit versibus 46—49 in hac expositione 
lociun non esse, quia 'remigrare' verbum huic parti quae ad 
argumentum nos deducat aptum non sit. Sed quod ille inde 
coUegit *migrare^ esse restituendum, bene me iudice refutavit 



1) analecta Plautina edita a Goetz, Loewe, Schoell pag. 206. 

Dziatzko (11 pag. 31), nisus verbo \icissatim' quod illud tuea- 
tur. £x alia igitur fabula hos versus esse illatos hic iudicat: 
cui sententiae de v. 46 et 47 plane accedimus, 48 et 49 vero 
non quadrare nisi in argumenti initium tam apertum est, ut 
certe ex eodem quo illi loco desumpti esse non possint; sed 
utrum afHnxerit eos qui hanc partem composuit an hos quo* 
que mutuatus sit pro certo non potest diiudicari. Etiam 
quod de sequentibus versibus disputavit Dziatzko valde dubium 
mihi videtur: v. 50 — 58 a granunatico 'quodam esse additos 
(pag, 29 et 30). Nam legem illam Vulgo Plautinorum pro- 
logorum non fuisse nomen fabulae eiusque qui eam scripsisset 
spectatoribus proponere* (pag. 18) ipse neglexit in Casinae 
prologo pertractando : cur noa idem Poenulo quae aeque ac 
Casina septimo saeculo identidem acta est largimur? Sed 
hae potissimum causae Dziatzkonem ut tituli pronuntiationem 
prologo antecessisse putet commovent: 'cum Plauti nomen 
non commemoretur, nec quidquam excogitari queat cur in 
Poenulo res aliter se habuerit atque in ceteris fabulis' . (pag. 
29). Sed prius illud argumentum, cui ipse minus tribuit (adn. 2) 
prorsus a Schoellio refutatur (U pag. 47 adn. 87): ^quem (sc, 
patruum Pultiphagonidem) non dubito quin ipsum Plautum 
"poetam barbarum^' denotaverit coll. Most. v. 828*, cui senten- 
tiae equidem adstipulor. Nam- cum Plauto eiusque imita- 
toribus ^barbarus' semper sit Romanus aut certe Italus (exempla 
congesserunt interpretes Brix. ad Trin. 19, Lorenz. ad Most. 
815, Vssing. ad Asin. 11) atque illo Mostellariae loco opufex 
barbarus nominetur pultiphagus, sine dubio et hoc loco de 
Romano i. e. de ipso Ptauto intellegendum est hoc cog- 
nomen. Vide praeterea quae Franckenus Mnemos. IV pag. 
163 et 164 de pultiphagis Romanis contulit Quam causam 
praeterea Reinhardtus ^de retractatis fabulis Plautinis* in 
Stud. stud. I pag. 110 profert ^Hannonem Muthumballis non 
Pultiphagonis esse filium' nihili est: an iam coniciet Plautum 
Pultiphagonis esse filium? Neque plus ex eius verbis lucra- 
mur: ^et si hoc Ritschelio tribuas, tamen aliquos versus hic 

intercedisse inde colligendum est, quod Plauti nomen hic 
omitti non debuit, ubi de nomine fabuUe et poetae agitur^. 
Si patruum Pultiphagonidem revera Plautum prologus dicebat» 
ipso nomine non erat opus. Sed ob illam quam attuli c^usam 
facere non possum, quin spreta Ritschdi coniectura (parergon 
pag. 205) in Gepperti sententiam abeam: ante versum 54 

Latine Plautus, patruus pultiphagonides 
paucos versus excidisse iudicantis Casinae prol. 31—33 similes. 
Atque alterum argumentum Dziatzko ipse refutavit Casinae 
V. 30 sqq genuinos esse putans : nam certe ante Casioae prologum 
nomen eius non est pronuntiatuni. Restat ut de uno Dziatzkonis 
argumento dicam, qui pag. 30 sq haec adiungit: ^Noluimus 
in antecedentibus eo argumento liti, quod versus 50 — 58 pa- 
rum cum versibus 46'— 49 conveniant, in quibus ipsius argu- 
menti expositio promittatur (v. 50 sic potius ad comoediae 
nomen transeundum erat *sed aniea vobis< qs) et versus 48. 
49 a sententia versuum 55—58 proxime absint'. In qua 
argumentatione Dziatzko manifesto prologi versibus contra- 
dicit, cf. quaeso hos versus: 

46 ad argumentum nuitc vicissatim volo . , . 

50 sed nisi molestumst nomen dare vobis volo. 

55 nomen iam habetis, nunc raiiones ceieras 

accipite, nam argumenium hoc hic censebitur. 
His igitur locis nomen fabulae coniunctum cum ceteris 
rationibus argumentum ad quod versu 46 transitur efficere 
certis verbis indicatur: sequitur horum versuum scriptorem con- 
sulto hos versus conexuisse cum praecedentibus. Vt igitur de 
his versibus iudicium brevi comprehendam : non nego versus 
50 — 58 post illos (46 — 49) adscriptos esse posse, nam post 
V. 49 quin apte v. 59 inseri possit nemo dubitabit, sed quae 
certa causa nos cogat ut a grammatico eos compositos esse 
iudicemus ego non video: immo quia iste homo versus 46 — 58 
ex diversis locis collatos quantum potuit coniunxit, ad ipsam 
actionem aliquam quandocumque facta est eos destinatos esse 
puto. Hac in sententia v. 57 et 5.8 me confirmant de quibiis 

sane diflicile est iudicare: certe falsa est quam Ritschelius 
protulit interpretatio (parerg. pag. 210) nisus Tumebo, 
Gronovio, Acidalio. Nam iuratores non esse censores sed 
censorum ministros recte perspexere cum alii tum Mommsenus 
iur. publ. Rom. II 1 pag. 835, conferens Trin. v. 878 

census quom sum, iuratori recte rationem dedi, 
et Liv. XXXIX 44, 2: ornamenta et vestem muliebrem et 
vehicula quae pluris quam XV milium aeris essent, [decies 
pluris] in censum referre iuratores (quod verbum Mommsenus 
recte tuetur) iussi. Hoc igitur primum ex nostro loco disci- 
mus: singuH cives censorum ministris rationes (conf. legis 
luliae municipalis versus 147) deferebant, hi rursus cen- 
soribus; et ministri et cives antea iurabant, unde illi vocantur 
iuratores hi iurati (leg. luliae versu 149 census ... ab ieis iura- 
teis accipito), sine dubio quia illi certi et constituti censorum 
erant adiutores, hi cum censebantur iurabant (nam quam 
Mommsenus protulit interpretationem „Einschw6rer" ex vi verbi 
'iurare' non adipiscor). Eadem iuratorum vis in Senecae apo- 
colocyntosi divi Claudi § 1 invenitur: dicam quod mihi in 
buccam venerit: quis umquam ab historico iuratores exegit? 
Hoc loco verbum a censorum ministris quibus iuratis hi con- 
fidunt ad tales homines translatum est quibus quis uti possit 
testibus quod iuramento ut verum dicant sunt obstricti. Spe- 
ctatores igitur hic sunt iuratores, qui prologi rationes acci- 
piunt (cf. leg. luliae v. 147 ratitmem pecuniae . • . accipito) 
ac primum nomen (leg. luliae v. 146 eorumque nomina , .), tum 
ceteras rationes h. e. ipsius argumenti enarrationem. Versus 
57 dubito num ab eodem qui hos versus inseruit confectus 
sit: male versum 56 a versu 58 disiungit neque melius (si 
Geppertum sequeremur) v. 58 ^operam date' ab ipsa enarra- 
tione secemeret In versu ipso praeter Ritscheli emendationem 
^suos sibist' mutatione opus non est: nam quod Loewius 
anal. pag. 45 proposuit * arbiterio', de iudicio iudiciario verbis 
^ censebitur et 'iuratores' notam inferri contendens, falsum esse 
ex iis quae supra exposui apparet, Neque magis placet 

Teuifeli^) coniectura: locus argumentum censendist proscae* 
nium. Mihi versus adscriptus videtur ab aliquo, qui etiam 
plures enarrationis et census similitudines quaerens adiunxit 
quo loco argumentum censeretur (id quod prologus v. 56 
breviter iam indicaverat verbis: argumentum hoc hic censebitur), 
sententia per se satis bona, ut qui eum ad ceteros apte ad- 
plicare possit, iUco ei adstipulaturus sim. 

Sed ut ad id redeamus, cuius causa omnia haec com* 
mentati sumus: perspicimus consulto inter se compositos esse 
atque festiva imagine omatos v. 46— 58: hocine grammaticum 
qui non voluerit nisi nomen adiungere fabulae fecisse arbitra- 
mur? Hoc autem ex iis quae disputavimus efficitur : ex variis 
partibus compositos esse illos versus, qui partem priorem 
prologi (1 — 45) cum parte posteriore coniungerent : uncje id 
pro certo concludimus duas illas partes non epdem tempore 
ad eandem actionem confectos esse, sed posteriorem priore 
esse antiquiorem; num ab ipso Plauto profecta sit (quod non 
recusavit Liebigius 11) de hac re sane licet dubitare. Sed 
videamus quantum singulis versibus perlustrandis proficiamus. 

Apte oratio procedit: primum prologus de Hannonis 
fratre patruele atque eius filio loquitur U3que ad v. 78 (in quo 
^ in illisce aedibus' retinendum*esse et alii loci docent velut Cas. 
prol. 36. Men. 620 et bene monuit F. Schmidt^), tum de 
duabus Hannonis filiis usque ad v. 95, denique de earum in 
urbe Calydone fatis usque ad v. 115 (de fine infra agemus). 
Nonnullis locis continua oratio interrumpitur: in versibus 62 
et 63 nihil est cur offendamus, cf. Men. v. 45 quem in locum 
ex nostro inserti videntur; at v. 79 — 82 quam ineptissime 
sententiarum nexum perturbant: in v. 83 neque ^sed' parti- 
culae neque post versum 79 

revortor rursus denuo Carthaginem 
'Carthaginiensi' verbo locus est. Optimo igitur iure et 



1) mus. rhen. XXVni pag. 346. 

2) quaest. de pronominum demonstr. formis Plaut. pag. 28. 

hos ex nostro et ex Menaechmorum prologo similes eiecit 
Hasperus (II pag. 28). Nec v. 91 et 92 ab eodem quo 
ceteros compositos esse poeta iudico: nam neque cum prae- 
euntibus neque cum sequentibus apte coniuncti sunt, cum 
bene inter se cohaereant v. 90 et 93. Accedit quod in hoc 
prologo nullius personae mentlo fit nominatim : quam ob causam 
igitur lenonis, cuius aeque ac meretricum militum tarpessi- 
tarum numquam in prologis nomen adfertur? v. 99 et 100 
postea additos esseHasperus vidit: cui plane adstipulor quia 
istis versibus nihil aliud dicitur quam quod v. 98 verbis: 
*neque eam umquam tetigit* expressum est. A Plauto et 
veteribus eos esse alienos Langenus monuit (ad Plauti cris. 
et interpr. symb. pag. 194). 

• lam ad ultimos vetsus accedimus male nobis traditos. 
Argumenti enarratio finita est versu 114, postquam totam 
expositionem prologus his verbis terminavit: 

quid verbis opust? 
is heri huc in portum navi venit vesperi. 
Adiungit his versum 115: 

pater harunc, idem huic patruos adulescentulo ^) 
quo spectatores Hannonis cum Agorastocle atque duabus 
puellis familiaritatis admonet, atque bene totius prologi finem 
facit versibus 116 et 117, quibus clausulam addimus v. 126 

valete, adeste: ibo, alius nunc fieri volo. 
Qui intercedunt vel secuntur versus alius esse recensionis 
atque superiores ex his versibus comparatis elucet: 
119 ille qui adoptavit hunc sibi pro filio^) 

is illi Poeno, huiusce patruo^) hospes fuit 

et 

75 emit hospitalem is filiuln imprudens senex; 

neque qui restant versus cum ceteris coeunt, quia post v. 114 



1) codices: adulescentulo est. 

2) cod. hunc pro filio sibi, metro respuente. 
8) cod. patri, corr. Lomanus. 

neque versui 121 neque v. 124 locus est, Recte igitur 
(si excipis v. 126) omnes hos versus reiecit C. F. W, 
Mueilerus^). Sed in ipsis his versibus diversas recensiones 
distinguere possumus, in quibus constituendis a Seyfferto^) 
non multum discedo. Hoc enim modo versus discernere 
velim : 

121 is hodie huc veniet reperietque hic filias 

et hunc sui fratris filium, ut quidem didici ego 
ego ibo ornabor, vos aequo aninio noscite 

et 
124 hic qui hodie veuiet reperiet suas filias 

et hunc sui fratris filium. dehinc ceterum 
127 quod restat restant alii qui faciant palam. 
valete atque adiuvate ut vos servet salus. 
De versu 126 cur aliter ac Seyffertus sentiam, ea imprimis 
est causa, quod v. 127: 

restant alii qui faciant palam 
et V. 126: alius nunc fieri volo 

non bene coeunt. 

Ad hunc igitur prologum iam perducti sumus: 59 — 78/ 
83—90. 93—98. 101—117. 126. Sed ne hunc quidem pro- 
iogum qualis nunc quidem exstat e Plauti manibus profectum 
esse concedendum est. Nam etiamsi neque ^Acheruntem' 
verbi mensura impedit, cum A, Spengelium^) recte ^abit* 
emendasse qui praecedunt versus demonstrent neque prae- 
positio cum hoc verbo coniuncta cf. Muellerus pros. pag. 382 
(cum hac re conferendum videtur, quod etiam terrarum vel 
urbium nominum structura Plautina admodum dubia est), 
tamen v. 66 sqq quam maximos nobis obiciunt scrupulos. 
Nam primum v. 66: ^puer septuennis* obloquitur v. IV 2,79 sq: 

nam erus meus Agorastocles 
ibidem gnatust, inde surptus fere sexennis; 

1) pros. Plaut. pag. 508. 

2) stud. Plaut. pag. 11. 

3) T. Maccius Plautus pag. 69. 

et V. V 2, 27 : ^ qui illim sexennis perlerim Carthagine . Atque 
n.e mutes hoc verbum ea res prohibet, quod qui argumentiun 
acrostichum composuit, in nostro prologo hunc versum legit, 
vide V. 1 : 

puer septuennis surripitur Carthagine. 

Praeterea senem illiim puero surrepto morbo aifectum 
esse qui post sex annos eum consumeret quis umquam 
credet? Quas ineptias Menaechmorum prologi poeta quis- 
quis fuit feliciter evitavit, cf, v. 15 

eaque is aegritudine 
paucis diebus post Tarenti emortuost. 

Etiamsi igitur dolemus quod verum genuiuumque Plautum 
nullo loco deprehendimus, tamen haec pro certo eruisse nobis 
videmur: prior pars cuius duplex recensio exstat, post 
extremam (a v. 49) adiecta est; qui intercedunt versus con- 
quisiti sunt ex allis fabulis, pauci fortasse ex ingenio poetae 
adiuncti, grammaticum vero nulli indicant; pars posterior 
usque ad v. 118 vetustissimam ostendit recensionem: num 
Plauti, admodum dubium; extremi versus iterum duarum 
recensiohum vestigia prae se ferunt. In toto igitur prologo 
minimum trium actionum indicia simt agnoscenda. 



CAPUT ALTERUM. 

DE POENULI RETRACTATIONE ET INTER- 

POLATIONE. 

Liceat uno capite has duas quaestiones comprehendere, 
et ut disputatio secundum scaenarum ordinem procedat, et 
quia non semper pro certo diiudicari potest, utri generi cor- 
ruptelas tribuas. De omnibus autem quicumque iam tractati 
sunt locis me non esse disputaturum scito: eos tantum attingam 



17 

quos aut ipse detexisse aut ad quos intellegeados. aliquid 
attulisse mihi videor. 

I 1. 

lam in scaena prima graviter offendo in v. 31 sqq, quia 
sententiarum oi:do parum apte progreditm:. Nam primum 
quod Agorastocles a Milphione ioterrogatus respondet ^ cupio ' 
(v. 31. 33. 36.) licet in v. 33 quadret, quia Milphio semel 
iocatus verbis ^dic mihi vero serio' praemissis dominum eadem 
fovea decipere potuit: at a v. 36 quam maxime est alienum. 
Quasi antea nihil expertus sit dominus eodem verbo servo 
respondet. Tum displicent quibus verbis Agorastocles deceptus 
servom alloquitur: v. 32 quam maxime iratus ^abi dierectus^ 
V. 35 quamquam iterum tactus mitissime ^iocare . Haec 
postquam suspicionem mihi moverunt aucta ea est v. 35, 
qualis in codicibus traditus est: 

A. iocare. M. vin tu illam hodie sine damno et dispendio tuo 
e quibus Geppertus Acidalium (divin. pag. 372) secutus *et 
dispendio^ omisit; Rassowius (de Plauti substantivis thes. III) 
damno et . . tuo (quod adiungere neglexit). Id cum 
Rassowio consentio certe Mispendio esse tenendum. Nam 
quae sit causa cur quis ad 'damnum' vocem quam usitatissi- 
mam ut gldssema adiungat 'dispendium', quod apud Plautiun 
ter (Men. 485. Merc. prol. 30. 51), apud Terentium bis (Eun. 
929. Hec. 795) invenitur, equidem non video. Sed ^danmo* 
verbum ne additum iudicem hae me prohibent causae. Cur 
qui dispendium per damnum interpretabatur ad Mispendio' 
adiunxit ^tuo ? Accedit quod comici substantiva cum prae- 
positionibus 'cum' vel ^sine' ad actionis eventum exprimen- 
dum coniuncta sic nude ponere non apiant ; cf. haec exempla : 

Amph. 1033: cum cruciatu tuo istaec hodie, vema, verba 

funditas ; 
Asin. 129 sq: bene merenti mala^s, male merenti bona*s 

at malo cum tuo. 

2 

Asm. 412: ne tu hercle cum magno malo^) mihi obviam 

occessistt. 
470 sq : nimis iracunde non decet superbum esse homi- 

nem servom 
malo hercle cum^) magno tuo, ni isti nec recte 

dicis. 
901 sq: edepol ne tu hodie^) istuc cum malo magno tuo 

dixisti in me. 
909 sq: tu istaec^) hodie cum tuo magno malo 
invocavisti. 
Aul. 425 : at hercle cum magno malo tuo^), si hoc caput 

sentit. 
Bacch. 503: ne illa illud hodie cum malo fecit suo^).> 
Capt. 681: at cum cruciatu maxumo id factumst tuo. 
Curc. 194: cum cruciatu magno dixisti id tuo. 
Rud. 656: at malo cum magno suo hercle fecit*^). 
Merc. 22 sq : nec pol profecto quisquam sine grandi malo 

, . studuit®) elegantiae. 
Truc. 945: iam hercle cum®) magno malo tu vapula, 

vir strenuos. 
Rud. 923 lucrum et malum sic coniunxit: 

nam qui dormiunt lubenter, sine lucro et cum 

malo quiescunt. 
Pseud. 264 iam Muellerus (addit. ad pros. Plaitt. pag. 140) 
assentiente Lorenzio emendavit: 



1) Fleckeisenus in editione adiungit etiam 'tuo . 

2) cod. iam, def. Fleck. phil. II 95. 'cum* Loman. spec. crit. 
pag. 18. Muell. phil. IX 741. 

3) hodie add. Muellerus pros. pag. 763. 

4) tu istaec Camer. tu4s haec libri. 

5) malo tuo magno libri transp. Harius. Herm. de metr. p. 171. 

6) suo A. suo meo BCD. 

7) fecit hercle libri. transp. Weisius. 

8) studit B. studet reliqui. corr. Camerarius. 

9) iam libri. corr. Bothius. idem add. *malo*. 

potin ut semel modo Ballio huc cum ^tuo^ lucro 

respicias. 
Vno loco Plautus nudum verbum posuit Amph. 742: 
iterum iam hic in me inclementer dicit atque id sine 

malo. 
Nam quibus praeterea locis *sine malo' sim posuit, aliter 
sunt interpretandi atque quos modo attuli: 

Rud. 780 sq: utrum tu leno cum malo lubentius 

quiescis an sic sine malo si copia est? 
cum quo confer 

1125: non ego te comprimere possum sine malo? 
Truc. 779: nunc^) volo scire eodem pacton sine malo 

fateamini. 
In nostro loco praeterea placet allitteratio duorum voca- 
bulorum quae alio loco neque ' apud Plautum neque apud 
Terentium coniuncta inveniuntur. Denique si hoc modo 
haec verba committuntur clare genuina damni verbi notio 
perspicitur, quae apud Plautum paucis exemplis se praebet: 
sic ut neque des neque pendas, cf. Asin. 182: 

neque ille scit quid det quid damni faciat^ 
Epid. 319: argentum accipiam ab damnoso sene. 
Retinenda igitur duco et damnum et dispendium atque hanc 
genuinam huius versus formam fuisse: 

vin tu illanc^) hodie sine damno et dispendio eqs. 
Haec si recte disputata sunt, versus praeeuntes 31 — 35 
^iocare' ab hac scaena primum afuisse concludendum est: 
postea vero illis versibus adiunctis versum 35 mutatum esse 
in talem versum: 

iocare. vin tu illam hodie sine damno tuo. 



1) hic nunc libri. nunc Schoell. pacto libri. pacton Studemun* 
dus et Spengelius. 

2) similiter istunc reponendum est Poen. m 3, 38: 

atque istunc e navi exeuntem uti processimus 
cf. Ballas de particulis copulativis apud Plautum pag. 43. 

I 2, 



In altera scaena, in qua genuinum Plautum nos plane 
restituere posse paene desperamus, primum ad versus 36 sq 
nonnulla adnotemus. Grave enim in iis mendum Spengelius 
detexit (de re metr. cantic. Plaut. pag. 215): postquam v. 35 
muriatica olere, -salsa esse dictum sit, cum his mulieres non 
comparari posse quia insulsae sint. Sed neque Spengeli ver- 
suum emendatio mihi placet. Nam post versum 31 

'cogita, item nos perhiberi' eqs 
admodum languet v. 36: 

item nos sumus, eius seminis mulieres sunt, 
etiamsi cum Ritschelio (canticum Poenuli Plautinae emen- 
datum pag. IV) alterum enuntiatum ex cantico seiungimus. 
Praeterea neque salsae neque insulsae sunt mulieres ex Ante- 
rastilis opinione, sed sine munditia, ita ut item ac salsa 
muriatica eas iterum iterumque lavari necesse sit: in hoc 
igitur verbo comparatio inest. Denique etiam v. 38 melius 
cum Anterastilis verbis coniungitur, si statim post v. 35 pro- 
nuntiatur. Has ob causas v. 36 sq delendos esse propono. 

Graviora in v.51— 83 insunt. Volgo v. 51— 62. 76--83 
alii atque ceteros recensioni viri docti tribuunt, cf. Hasperus 
li pag. 28. Muellerus, addit. ad pros. pag. 63. Goetzius 
act. Lips. VI pag. 265 sq, Horum virorum sententiae ne 
accedam id potissimum me movet, quod Agorastoclem post- 
quam v. 49 Milphionem tacere iussit, ut Adelphasium amare 
h. e. tacite spectare posset (sine amem, ne obturba) statim 
iongum sermonem cum Milphione nectere non decet: immo 
exspectamus ubi Milphio tacet ut Agorastocles iterum mulieres 
contempletur et sapientibus eorum sermonibus auscultet, cum 
praesertim iam v. 44 et 45 verba laude plena effuderit. Sed 
in ipsis eis verbis quae iam Adelphasium ioquitur v. 52^58 
duarum recensionum vestigia fadiiime cemuntur, confer quaeso 
hos versus: 

y. 54 prosedas 

V. 56' quae tibi olant stabulum statumque, sellam et 

sessibulum merum 
et 

V. 54 pistorum amicas reliquias halicarias 

V. 57 quas adeo haud quisquam umquam liber tetigit 

neque duxit domum 
atque imprimis 

V. 55 servolicolas sordidas 

V. 58 servolorum sordidulorum scorta duobolaria. 

Has igitur recensiones constituo : 52 (in quo versu codi- 
cum lectio 'inter istas* contra Geppertum et Muellerum tenenda 
est: duo haec vocabula in unum verbum coalescunt cf. Cas. 
457 inter eos. Poen, 870 propter amorem sim) — 55 et 52. 
56 — 58. lam si quaerimus utra recensio Plautum deceat, 
in v. 56—58 sunt quae oifendant. Nam primum quod in 
superioribus versibus singulis verbis bene dicitur, in his totum 
explet versum, e quibus quam maxime friget v. primus sta- 
bulum statumque, sellam et sessibulum. Tum persaepe Plau- 
tus 'ducere' sim de meretridbus usurpat, numquam soUemne 
illud Momum ducere'. Quae causa quo magis persuadeat, 
singulos locos quibus ducere hoc sensu invenitur enumerabo : 
Bacch. 1080. Cas. 845. Merc. 807. [815]. 1022. Men. 124. 
Most. 36. 960. Poen. pr. 100. Pseud. 258 (B et Loren- 
zius dicito). Stich. 426. 728. Truc. 678. Praeterea ductare 
hoc sensu ponitur Asin. 164. 165. 169. 189. 863. Poen. IV 
2, 46 (hoc verbum etiam Terentius novit Phorm. 500, non 
ducere); ductitare Poen. 12, 60; obductarier Merc. 786. 
De uxore Plautus dicit uxorem ducere (e. g. Cas. pr. 69. 
fab. 19. 218. Trin. 375. Truc. 866) vel ducere (Aul. pr. 33. 
155. 289 al.) vel domum ducere; cf. imprimis Cist. I 1, 101: 
at ille conceptis iuravit verbis apud matrem meam 
me uxorem ducturum qsse: ei nuncalia ducendast domum, 
postquam Selenium iam 'duxit\ 

Meretricem si quis domum recipit in aedes eam ad^ucit, 
cf. Merc. 826: 

amicam adduxit intro in aedis 
et 923 sq: quia scortum sibi 

oS oculos adduxerit in aedis. 

Adiungo his unum argumentum: si Adelphasli verba 
cum iis quae Milphio respondet comparamus, ^servos sper- 
nere^ et *quasi eampse reges ductitent' ad utramque recen- 
sionem quadrare invenimus, 'quasi bella sit' autem magis ad 
^miseras, schoeno delibutas* quam ad v. 56 respicere nobis 
videntur. V. igitur 56 — 58 e nostro contextu excluden- 
dos puto. 

V. autem 51—62 (exceptis 56—58) si recte defendi, 
a V. 63 denuo meretricem sermonem incipere necesse est: 
nam Agorastocles ceteras Adelphasii orationes ubi primum 
loquendi finem fecit summis effert laudibus cf. v. 76. 93 ; his 
autem verbis Milphionem illa laeserat, itaque huius verba 
inter meretricum sermones interponuntur. Quod recte dispu- 
tatum esse antequam ex versibus sequentibus ipsis demon- 
stremus, Goetzi de his versibus sententia refellenda est, qui 
versu 67 eiecto hunc versuum ordinem efficit: 63—66. 69. 
70. 68. 71. Sed v. 66 cum v. 69 ullo modo coniungi posse 
nego: nam si Milphio, ut illis versibus compositis interpre- 
tandum nobis est , ex Agorastocle quaerit : ' etiamne eum 
ad finem hanc Venerem venerari vis ut ames eam quam 
numquam tetigeris', primum ut hic ipse Adelphasium amet, 
eum neque illam neque ipsam Venerem venerari opus est, 
tum post verba illa *hanc Venerem venerabor' statim Meos 
quoque edepol amo^ sequi aptum non videtur. Optime vero, 
sicut traditur, lusus v. 69 coniimgitur cum v. 68. Hos autem 
versus si conectimus, etiam ceteri ex codicum auctoritate 
distribuendi sunt. At iam difficultas exoritur quae virum 
illum doctissimum ut v. 67 eiceret impulit: is enim versus 
hoc loco nullum exhibet sensum : advocat quidem Milphionem 
Agorastocles, sed quam ob causam eum advocaverit non 
comperimus. Accedit quod neque v. 70 Plautinas facetias 
sapit : 

deos quoqae eaepol et amo et metuo, quibus ego^) absti- 

neo manus: 
certe si metuit manus abstinet. Qui hunc versum addi* 
dit, ei fortasse, sicut v. 67 ex Most. 1115 finxit, Pseudoli v. 
944 obversabatur: 

u( ego ob tuam, Simia, perfidiam te amo et metuo et 

magnifico.* 
Haec si quis reputabit, certe mecum consentiet v. 67 — 
70 postea esse additos. De v. 63 — 66 per se sat commodis 
diu dubitavi ; sed primum ob eam quam supra attuli causam, 
tum quod duplex deorum advocatio v. 64 

di immortales omnipotentes quid est apud vos pulcrius 
quid habetis qui mage^) immortales vos credam esse eqs 
et V. 76: ita me di ament ut illa me amet malim qnam di, 

Milphio, 
non bene eadem scaena continetur, denique quod etiam iili 
versus facile ex similibus velut 

Asin. 134: nam mare haud est mare: vos mare acemimum 
Pseud. 328: nam hicmihi nunc est multo potior luppiter 

quam luppiter, 
Rud. 305: nunc Venerem hanc veneremur bonam 

1348: illud ego advorsum si quid peccasso, Venus, 
veneror te, 
quibus infra addemus Poen. V 4, 7 excudi poterant, ut 
omnem illam partem a v. 63 usque ad v. 70 a Plauto abiu- 
dicem commoveor. Retinendos autem duco his quam similli- 
mos V. 76 — 83, quia Agorastoclem sapientia amatae verba 
V. 73 — 75 non laudibus prosecutum esse non possum mihi 
persuadere. Accedamus igitur — nam v. 100 — 103 et 114. 115 



1) sic scripsi ut versui non sententiae satisfacerem. cod. quibus 
ego tamen. Geppertus perverse Bothi *quis tamen recepit. 

2} sic codices. Quod Geppertus in editione scripsit 'mage qui* 
et Muellerus pros. pag. 348 ez formae mage usu refutavit et ipse 
Gepp. stud. Plaut. pag,' 185 retractavit. 



' 

sententianim ordinem ineptis facetiis perturbantes iure uncis 
inclusit Hasperus — ad locum quam maxime intricatum. 
lam idem Hasperus v. 123 — 133 Plauto indignos iudicavit; 
Goetzius acrius incidens totum locum a v. 117 usque ad v. 
197 spurium duxit^). Mihi proficiscendum videtur a v. 146 — 
170 quos Geppertus nimis violenter tractavit. Agora^ocles 
postquam ipse Adelphasium adgressus repulsam tulit (v. 136 — 
138) iam Milphionem servom ut eius gratiam ero conciliet 
adhortatur. Itaque post v. 144 'exora, blandire, expalpa* 
non Agorastoclem sed Milphionem cum puella colloqui cer- 
tum est. Versus igitur 147 — 161 cnm iis qui antecedunt 
coniungi nequeunt. Tum duplices servatae sunt Milphionis 
preces: 152 — 154 et 167 — 167. Versuum in codicibus nostris 
ordinem turbatum esse Geppertus intellexit. Nam cum Agora* 
stocles eam tantiun ob causam Milphionem vituperet et verberet» 
quod perverse cum Adelphasio oraverit suam pro eri persona 
induens, v. 152 — 154 cum v. 168 sqq, sicut Geppertus edidit, 
quam proxime sunt coniungendi. lam autem num quis hoc 
credat haec verba Agorastoclem adeo irritare ut servom plagis 
mactet, osculum quod Milphio Adelphasio dedit (v. 162 
codids Ambrosiani, neque alio modo v. 167 'sine te hoc 
exorarier' quod ex duabus recensionibus Geppertus recte con- 
stituit, interpretari possum) eum non respicere? Praeterea 
num quis linget Milphionem primum Adelphasio dsculum 
dedisse, tum verbis eam adulari? Etiam qui restant versus 
maximam dubitationem movent: 157 — 159 et 164 sqq. In 
iilis Milphio promittit Agorastoclem amicam dvem Atticam 
facturum esse, cum fabula nostra Calydone agatur (cf. Rein* 
hardt. in Stud. stud. I p. 109, qui ex hoc loco retractatam 
esse fabulam conicit), praeterea illi versus, cum ut supra 
exposui v. 147 — 149 ad Agorastoclem dicti in nostrum locum 
quo servos Adelphasium alloquitur, non quadrent, cum nullo 



1) nuper idem matore confidentia affirmavit cf. ind, schol. Xen. 
1883/84, pag. 4 

ceterorum versuum apte coniungi possunt. In v. 157 ofFendit: 
noli suscensere ero meo causa mea, quod quomodo ad no- 
stram scaenam pertineat non videmus, cf. Goetzius 11 pag. 
313. Ex aliis fabulis hic versus illatus videtur, cf. Amph. 540: 
noli amaboy Amphitruo, irasci Sosiae causa mea 
•Asin. 417: quaeso hercle noli, Saurea» mea causa hunc 

verberare. 
£x duabus partibus v. 165 coaluisse videtur : prima eius verba 
bene coeunt cum v. sequente: 

atque hic ne me verberet 
male formido, 
extrema 'illum faciat nisi te propitio' versus sequentis finis 
esse videntur, ad hunc versum supplendum repetitus atque 
tum corruptus. 

His causis ductus nullis aliis verbis in scaena genuina 
Milphionem meretricem allocutum esse censeo nisi v. 152 — 
154. Apte hi conectuntur et cum v. 146 et cum v. 168 sqq. 
Etiam Dziatzkd, qui mus. Rhen. XXIV pag. 572 adn. 5 de 
his verstbus egit, Gepperto obloquitur: praeter eos versus 
quos nos servavimus, retinet 147 — 151. 155. 156. 162 A 
(== 163 Palatinorum) : cui sententiae cur adstipulari non possim 
ex catisis supra allatis elucet. Quae restant Goetzi argumenta 
ad versus 123 — 183 spectant, quos Hasperus suo iure delevit. 

Hdc modo si huius scaenae exitum contra Goetz. tene- 
mns, et exemplum scaenae simillimae Most. I 3 sequimur, qua 
in scaena Philolaches primum amicam eiusque servam obser- 
vaty tum (v. 293) eas adgreditur, et sequentis scaenae v. 1 
rectius intellegemus, quo servos ab Agorastocle admonitus 
ut consilio erum adiuvet statim verba profundit: 'ut mever- 
beres'; . • nam 

v. 4 maiorem partem in ore habitas meo: 
certe si tota fabula Milphio non vapulat, horum versuum aptam 
non videmus causam. 

In hac scaena difficUe est indicatu de advocatonim 
prima oratione. Non placet, qnod his primis veibis qaasi 
gravissimis minis Agorastoclem invehuntur 'divitem audacter 
salifnus mactan infortanio'| cum in posterioribus versibus 
quam ienissime dicant ^pridie advocatos te nos huc duxisse 
oportuit' (v* 25) vel ^ne nos tam contemptim conteras' (v. 
34); etiam qui v. 63 sqq addidit, demisse eos irascentes facit: 

bene vale igitur: te advocatos meliust celeris ducere. 
Magnas difficultates v. 15 praebet: hoc tamen certum 
est hunc et versum 18 eadem oratione coniunctos esse 
non posse. ^lstuc' ex eo versu Muellerus pros. pag. 362 
eieclt, iure ut videtur: nam obnoxius semper apud Plau- 
tum absolute ponitur, numquam ita, ut significet ^obstric- 
tus ad aliquam rem' vei ^sub aliqua condicione', cf. Asin. 284* 
Bacch. 1196. Epid. 695. Mil. 746. Poen. V 4, 18. Stich. 497 
(45 in codicibus corruptum ex obnixe). Trin. 269« 1038. 
1063. Truc. 835. Versum nondum persanatum esse puto, 
sententiam tamen satis apparet talem fuisse, quae respon- 
deat versui 18: tuo amori servos addictos. In sequentibus 
versibus ter idem audimus : v. 16 'argentum nostrum 
dedimus pro capite^; quamquam me haec verba non omnino 
perspicere confiteor; optime mihi placent comparati cum 
V. Rud. 97 sq 

Scep. qui nominat me? Daem. qui pro te argentum dedit. 
Scep. quasi me tuom esse servom dicas, Daemones. 
tum v. 17 Miberos nos esse oportet* et v. 18 *ne tuo nos 
amori servos esse addictos censeas', Sed utut de his 
versibus iudlcandum est: cum v. 15 iuxta v. 18 stare nequeat» 
iile autem cum praecedentibus arte coniunctus sit advoca- 
torum i)0€i alienis, post v. 12 versum 16 secutum esse coni- 
clo, unde haec exsistit sententia: quamquam plebei et (sic 
libri) pauperes tibi videmur; at liberi sumus. 

Turbas deinde in v. 38 sqq inesse recte Goetzius 

(11 pag. 254) perspexit: at quod v. 38 et 39 post v. 43 po- 
nendos esse censuit, mihi non persuasit. » Nam me quidem 
iudice Agorastoclis verba delenientia menus post orationem 
advocatorum v. 30 — 37, versu 37 quam acerrime pro horum 
quidem hominum natura iinitam, dicuntur quam post langui- 
dos illos 43 et 44. Versu 40 ad imaginem versus 4 revo- 
camur, Inversam paulum neque in meliorem partem: IIlo 
versu (4) Agorastocles advocatos bene cum corbitis tarde 
vehentibus comparaverat adiun6ta gradatione ^tranquillo mari^ 
hoc quam ineptissime coniungit: *operam celocem, ne corbi- 
tam date: attrepidate nam vos approperare haud postulo . 
Celoces approperant, corbitae attrepidant, v. igitur 40 plane 
contrarium dicit ac v. 41. Sed ut omnis imaginis illius species 
evanescat, poetaster ille advocatos ita respondentes facit, 
quasi ut properarent Agorastocles edixerit (v. 43). Eiectis 
igitur his versibus aptum sententiarum ordinem restituamus. 

III 4. 

Aperte alienam manum in versibus huius scaenae 22 sqq 
deprehendimus de quibus miror Teuffeli iudicium (mus. rhen. 
VIII pag. 35 sq), qui horum versuum insulsitate ac stupidi- 
tate ad Poenuli artem diiudicandam utitur. Neminem effu- 
giet taii artificio quale his versibus proponitur totum dolum 
destrui esse necessarium: nam si servom cum ducentis num- 
mis Agorastocles quaerit, lenonem non eam ob causam in 
ius vocare potest, quia cum trecentis servom retinuerit. At 
si Agorastoclem hunc dolum callidum putasse et advocatos 
annuisse concedimus, quidni Agorastocles postea in lenone 
decipiendo eo utitur? Accedit quod Agorastocles v. 23 advo- 
catos singulari numero alloquitur, cum omnibus ceteris huius 
scaenae locis plurali numero et ipse eos alloquatur et illi 
respondeant (cf. Clemmius mus. rhen. XXIII 693, qui hanc 
ob causam *censeo v, 18 in *quippini' mutat). Certum 
igitur mihi videtur illos versus una cum v. 29 qui ad eos 
respicit postea esse adiectos. 

IV 1 et 2. 

Magnam de his scaenis viri docti moverunt suspicionem : 
primus Hasperus pag. 25 IV 2 toti argumenti dispositioni 
repugnare iudicavit, tum Franckenus ^de Poenuli Plautinae 
compositione (mnem. nov, ser. IV 146 sqq) et IV 1 et IV 2 
a posterioribus scaefiis seiunxit. Itaque antequam ad ipsam 
scaenam perlustrandam transeamus hanc primum quaestionem 
quantum possumus disceptemus. 

Et Hasperus et Franckenus (pag. 156 sq) inde argu- 
mentum repetunt, quod Milphio postquam a Syncerasto inge- 
nuas esse meretrices comperit ^nullam huius rei gravissimae 
faciat mentionem* (Hasperus) *nihil ex his cum domino com- 
municet, cui tamen hoc nuntio nihil exoptatius esse debuerit' 
(Franckenus). Mirum admodum et vix credibile, si primos 
scaenae alterius sequentis V 2 versus perlegis^): 
Ag. ain tu tibi dixe Syncerastum, Milphio, 

eas esse ingenuas ambas surrupticias 

Carthaginiensis ? 
concordantes cum scaenae IV 2 versu 66, quo Milphio se ero 
rem indicaturum esse dixit: 

nisi ero uni meo^) indicasso eqs. 
Atque quod Franckenus pag. 157 multis verbis exponit 
quae Syncerastus in scaena IV 2 elocutus sit in scaena V 2 
nihil efficere, quia Milphio verum non suspicans Hannonem 
simulare ducat se filiis privatum esse, nullius esse momenti 
puto. Nam etiamsi Milphio puelias illas Carthagine surreptas 
esse scit atque Hannonis filias eodem casu periisse audit, 
cur non poetae largimur, ut ad iustam fabulae KaTa(TTpO(pf|V 



1) eodem argumento contra Franckenum nunc utitur Goetzius 
ind. schol. pag. 6. Idem duas hos scaenas ante actum 11 ponens optime 
contaminationis suspidonem a nostra fabula amovit. 

2) cod. nisi ero mco uni, trfwsp, Muell. pros. pag. 403 adn. 1, 

efficiendam Milphioixem ipsmn omnium dolormn gnarum su- 
spicantem fingat etiam Poenum qui ut in prologo est Poenus 
plane est vorsutum esse, sic ut puellarum agnitio per Gidde- 
nemem fiat? Aut quomodo Franckenus explicabit quod Me- 
naechmus qui geminum fratrem quaerii nullo tempore sus- 
picatur eum cum quo ab omnibus confunditur fratrem esse? 
Neque maius momentum Hasperi alteri causae tribuo' 
quod Hannonis fortuito adventu si Milphio puellas ingenuas 
esse compererit iam opus non sit. Nam quo argumento Ago- 
rastocles uti potest ut puellas re vera surreptas esse coram 
iudice evincat? Ipse Milphioni dolum illum ut ingrediatur 
suadenti opponit (V 2, 11)-: 

si ad eam rem testis habeam faciam quod iubes; 
cui dubitationi Milphio nihil aliud obloqui potest nisi fortu- 
nam aliqua ei adiutricem fore (v, 13). At gravissimum, id 
quo haec sententia prorsus evertitur, viri illi docti plane negle* 
xerunt: nisi Milphio antea comperit Adelphasium et Antera- 
stilem ingenuas esse surreptas Carthagine, quanam confldentia 
Hannonem V 2, 126 sqq inducere potest» ut liberali manu 
eos adserat, quasi filiae ipsius sint? Aut omnino nullum con- 
silium in his fingendis poeta adhibuisse putandus est, aut 
Milphio de libero eorum genere certus esse debet. Si vero 
hoc concesseris, et IV 2 et praecedentem scaenam cum poste- 
riore fabulae parte artissime cohaerere sequetur. Vnum 
restat argumentum quod nostrae sententiae repugnet: ^Ache- 
runtem verbum correpta prima syllaba in v. 9 positum. At 
mehercle etiamsi vere Plautina vocabuli in hoc versu mensiura 
esset, equidem non dubitarem quin huic versui iuxta v. 12 
locus non esset. Non possum mihi persuadere Plautum vel 
quemlibet poetam haec composuisse: 
V. 7 quod illud est genus 
V. 9 quodvis genus ibi hominum videas 
V. 12 omnia genera recipiuntur: 
quamquam genuinam huius loci formam non potui indipisci. 
V. 10—12 fortasse sic restituas: 



80 

, . • > • » • « 

V. 10 equitiem peditem libertinum furem ac^) fugitivom 

vides 

V. 11 verbefatum vinctum addictum; qui habet quod det 

utut homost 

v. 12 omnia genera recipiuntur eqs. 

Sequitur tum scaena qualis Plauto in deliciis fuit: Mil- 

phio Syncerastum retinere, hic vasibus sacris onustus do- 

mum contendere studet; tandem Syncerastus ut maneat mo- 

vetur atque cum Milphione facile posse fieri ut pereat leno 

communicat (versu 48). Exspectamus post hunc versum Mil- 

phionem summis opibus enixurum ut iliam lenonis perdendi 

viam e Syncerasto comperiat, at v. 44 plane alio trahimur: 

malos se esse duo servi inter ise contendunt, quod de Syn- 

cerasto ^) iam v. 34 audivimus. Quid quod ne hi ipsi quidem 

versus apto sensu inter se conectuntur? Quamquam enim 

Milphio V. 44 quaesivit ^num esse aliter decet?', iure igitur 

Syncerasto apud Lycum male esse dixit, versu sequente de- 



1) furem ac fttgitivom scripsi cum Gepperto. cod. *ad.* Muellerum 
(pros. pag. 346 adn. 2) aut 'ad* expungendum aut ad omnia verba *an 
adiungendum esse censentem non recte iudicare piito. Nam furem ac 
fugitivom iocose Ttnam notionem, servom sciHcet, efficere et comici do- 
cent et iure consulti, cf. Cic. de off. III 71 : nec vero in praediis solum 
ius civile ductum a natura malitiam fraudemque vindicat, sed etiam in 
mancipiorum venditione fraus venditoris omnis excluditur; qui enim 
scire debuit de sanitate, de fuga, de furtis, praestat edicto aedilium. 
digest. XXI 1, 1 (ex Ylpiano): aiunt aediles: qui mancipia vendunt 
certiores faciant emptores, quid morbi vitiique cuique sit, quis fugitivos 
errove sit. n 14, 50 (ex Vlp. 1. 42 adSabinum): non impossibile puto 
in contractibus depositi, commodati et locati et ceteri similibus hoc 
pactum: ne facias furem vel fugitivom servom menm; cf. pr^eterea quae 
Brunsius coUegit font. iur. Rom. pag. 186: eum puerum.sanum tradi- 
tum esse, furtis noxaque solutum, erronem fugiti(v)ttm, caducum non 
esse; pag. 187 idem de puella serva. Itaque *ac' retineamus. In se- 
qnente versu Gepperti colon post 'utut homost' positum deleo. 

'2) cf. Becker. de syntaxi interrogationum obliquarum apud priscos 
scriptores Latinos in Stud. stud. I pag. 238 adn. 3. 



Bl 

« 

monstrat bonam Syncerasti apud lenonem esse condicionem. 
Neque qui secuntur versus actionem adiuvant: iterum Synce- 
rastus familiam suam intetire cupit ac Milphioni ut operam 
suam addat roganti noto illo lusu (cf. Amph. 326) respondet 
in hanc scaenam minime quadrante. Nam hac in scaena non 
Syncerastum volare oportet, sed Agorastocles et Milphio ut 
lenonem perdant Syncerasto quasi penna uti volunt: inepta 
igitur est imago. Tandem postquam Milphio pari exsecratione 
ac V. 41 usus hanc collocutionem finivit, unde digressi simus 
admonemur. Perbene vero hic versus: 

52 verum enim^) qui homo eum norit cito homo pervorti 

potest 
cum V. 43 eo modo coniungitur, ut Syncerastum de consilio 
eri pervortendi etiam deliberare intellegamus. 

V 3. 

Qui in codicibus nostris sunt ultimi huius scaenae versus 
ipso eo loco sunt insignes. Cui quia aptos eos non esse 
apparebat post v. 31 Geppertus eos transposuit Acidalium 
(divin. pag. 395 sq) secutus: iniuria ut mihi videtur. Nam 
primum cum e versu 16 : 

pol satis scio impetrarunt, quando hic hic adest, 
nec minus e v. 30: 

sed quis illas tibi monstrabit? 
Milphioni puellas Hannonis esse filias persuasiun esse elu- 
ceat, fieri non potest ut v, 50 sq iterum de hac re dubitet. 
Accedit quod iam v. 28 Hanno Milphionem pueros abducere 
iussit, id quod ut faciat v. 54 et 55 eisdem fere verbis 
Agorastocles iterum imperat. Denique v. 55 ^nos has hic 



1) sic cod. pro *homo* fortasse scrib. 'modo* cum Quyeto. 'si 
noris* male Gepp. de initio dubitat Langenus (symb. pag. 117); quae 
verba cum neque ex tradito neque ex nostro versumn ordine aliter 
nisi per 're vera' expHcari possint, Plautinum ilhid *enim vero* resti- 
tuendum puto. 

praestolabimur' sequentibus oblocuntur, quia v, 44 (vel alterius 
recensionis v. 42) Agorastocles ut puellis obviam eant monet. 
Non dubito igitur cum Brachmanno (de Bacchidum Plautinae 
retractatione scaenica capita quinque, in stud. Lips. III pag. 76 
adn. 2) statuere hos versus ex alia fabulae recensione esse 
relictos. 

V 4. 

Etiam in hac scaena retractatoris vestigia inesse iam 
Hasperus effecit, sed ut ipse suspicatur longius ea patere 
iudico. Nam cum ceteris orationibus Adelphasium vere in- 
genuam puellam se praebeat, v. 22 sq insipidum argumentum 

an ver6 pulcra videre, 6bsecro^), 
si tlbi illi non os 6blitumst fuligine? 
nimium exhorrescimus. Neque in sequentibus versibus sin- 
gulorum orationes eorum moribus respondent: an tolerabi- 
mus Hannonem senem tales ineptias fundentem in v. 28 

habet patris ingenium quod sapit? 
At ne desint indicia e sermone sumpta, magnopere 
dubito num Plautus hac structura uti potuerit: ' praestitimus 
inter alias*. Apud Plautum praeter eos locoSi quibus cum 
singulari numero 'praestare* coniungitur: 
Bacch. 386 : homini amico . . 

nisi deos ei nil praestare 
973: sed Priamus hic multo illi praestat 
Mil. 777: atque is Alexandri praestare praedicat formae suam 
bis invenitur cum dativo plurali compositum: 

Cas. II 3, 4 : eos eo condimento uno non utier omnibus 

quod praestat. 
etTruc. 372: hoc tuis fortunis, luppiter, praestant meae. 
In Terenti fabulis non nisi exempla singularis numeri 
exstant: £un. 232. Haut. 876. Phorm. 790. 



1) versus quamvis dubium sit discripsi ex auctoritate Palatino- 
rum: ut hic versus octonarium iambicum, sequens senarium efBciat. 

Non plane idem ac de quo quaerimus sensus invenitur 
in Catonis orig. 13^ 6 I (= 69, 1 P.): quia is locus mon- 
tibus praestet, Praeneste oppido nomen dedit; 
alio sensu Naev. 109 (R. II ^): 

qui apud gentes solus praestat. 
Primus quantum scio Cicero Brut. 64 (qui locus unus in 
lexicis adfertur) dixit: suos inter aequales longe praestitit. 
Hoc igitur tempore primum ut excellerei) verbum sic etiam 
praestare hac structura usurpatum esse iudico. Grammatici 
latini nullam aliam structuram nisi cum dativo et accusativo 
norunt cf. Diomedes GL I 313, 9 K: anteeo illi et praesto 
illi dativo casu dicimus, ut Cicero ^qui omnibus intellegentia 
anteibat' . . . et Sallustius ^praestare ceteris animalibus', sed 
et accusativo Vergilius . . . ante illum Terentius, Plautus 
(sc. anteire). I 319, 1: praesto omnibus et omnes melior 
sum, praesto autem tibi praebeo tibi. Prisc. GL III 352, 6: 
nos quoque praesto te et tibi. 



1) Draegenis ubi de his verbis agit (synt. I^ pag, 379 sq) Seyf- 
ferti iudicium sequitur (cf. eius grammat. praefatio): *sich auszeichnen 
unter einer Classe, zu der jemand gehort, heisst excello und praesto 
inter*. Certe hoc modo de Ciceroniani tantum temporis usu iudicare 
licet. Nam excello verbi apud comicos scriptores nuUa forma inveni- 
tur nisi part. perf. pass. Terenti versu Andr. 356: 

ubi te non invenio ibi ascendo in quendam excelsum locum, 
quod ad transitivam verbi notionem redit (cf. k^XXuj). Primus Cato 
intransitive dixit (orig. 22, 11 = 82, 10 P) : *scio solere plerisque ho- 
minibus rebus secundis atque prolixis atque prosperis animum excellere 
atque superbiam augescere : quod et ipsum ex genuina huius verbi vi 
intransitive versa explicandum est 'sich herausbewegen, heraustreiben'. 
Cicero rursus saepe posuit excello inter et excello alicui. Inde natum 
est participium praes. act. idem fere significans atque part. perf. pass. 
cf. imprimis bell. Hisp. cap. YIII 'oppidorum magna pars montibus 
fere munita et natura excellentibus locis est constituta' et XXVIII 
*loca excellentia tumulis contineri' cum illo quem supra attuli Terenti 
loco. Sed haec ut accurate persequar ab hoc loco alienum est: suf- 
ficiat monstrasse paulatim horum verborum vim esse immutatam. 

3 



u 

Praeterea neque *alias* positum pro 'ceteras' Plautum 
sapit. Draegerus I^ pag. 104 sq unum Terenti aifert locum, 
Phorm. 1020: 

quamobrem te oro ut alia facta tua sunt aequo animo 

hoc feras, 
qui illum usum non magis demonstrat quam similis Capt. 
V. 458: 

ad fratrem modo ^ad^ captivos alios inviso meos; 
aut Enni 259 sq (R. P): 

ea libertas est qui pectus purum et firmum gestitat 
aliae res obnoxiosae nocte in obscura latent. 
Primus Accius (384 R) *omnia alia' componit: 

qui nisi probrum omnia alia indelicta aestimant, 
pro quo Plaut Poen. V 4, 10: 

quod poi ceteris omnibus factumst. 
aliam eiusmodi iuncturam in Plauto non inveni ^). Atque ipse 
Accius ille pragm. I 1 (L. Mueller) haec: 

et cuncta fieri cetera 
imbecilla ob ponderitatem gravitatemque nominis. 
Tum Lucilius alii omnes quater componit: 

XI 23 sq (M): hunc Tullius inquam 

index heredem facit, et damnati alii omnes, 
XXIX 16 : ecpendi longe opera ante alia omnia 

58: adde alios omnes meo periclo ex ordine 
89: omnia alia in quibus ecferimus rebus, ne 

ego multis loquar. 
'Ceterum* et ^alium' coniunxerunt Pomponius et Novius versibus 
simillumis, ille v. 182: 

omnem ceterum alium praeberem penum, 
hic V. 101: 

omnem ceterum alium praeberem cibum. 

1) nam Poen. III 4, 8 'ibique reliqua alia fabulabimur' verba 
corrupta si ut Kochio (Fleck. ann. CVII 243) placet emendamus 'ibi 
quae sunt relicua* eqs ad ea exempla accedunt quae supra ex Terentio 
Plauto Ennio enumeravimus. 

Denique ipsum verbum *alium' nullo adiecto pro '^ceteri* usur- 
pant Caesar et Sallustius (Draeger l^ 105), e quibus Caesaris 
locus b. g. I 41 : * quod ex aliis ei maximam fidem habebat* 
nostro versui quam maxime est propincus. £x his igitur 
argumentis concludo illos versus a Plauto abiudicandos esse 
et alteri parti saeculi septimi attribuendos. V. autem 20 — 24 
si deles certe non minus reiciendi sunt sequentes (usque ad 
V. 30) quia cum ilHs arte cohaerent. Secuntur versus 
suspiciosi, quos iam Hasperus suo ut videtur iure exclusit: 
nam primum Adelphasium etiam nihil de genere suo comperit, 
cum his versibus genere glorietur, tum versum 34 melius 
Anterastilis diceret quam Adelphasium, quae scaena I 2 
mulieres nimis poliri satis exposuit. Itaque Plauto dignum 
colloquium ut restituamus versui huius scaenae 19 versum 
35 adiungamus. 

lam ad alteram scaenae partem (a v. 41) transeamus, 
non minus deformatam. £x versuum ordine quae dubitationes 
nos moveant explicabimus. 

Ac primum in v. 42 — 52 ofFensioni est, quod denuo 
Adelphasii sapientiae iam satis spectatae exempla proponun- 
tur eaque rerum ordinem perturbantia. An non aegre fera- 
mus necesse est Hannonem et Agorastoclem primum amicos 
se praebere atque id quo tendunt, ut libertatem parent puellis, 
aperire (42 sq, clare v. 48), tum demum consilium inire ut 
ludo eas crudent? Accedit quod Agorastoclis oratio v. 49 
sqq multo melius ad priorem scaenae partem adiungitur, 
qua Hanno et Agorastocles semoti a puellis earum orationes 
admirantur. Neque ^patrue' v. 49 Agorastocles Hannonem 
alloqui potest, quia v. 57 ubi primum Adelphasimn hoc 
verbum audivit quaerit: *num patruos est tuos hic'? Nam 
quod quis obloqui possit ad unum Hannonem tam remissa 
voce haec verba pronuntiata esse ut puellae ea audire non 
potuerint, hoc sane de versibus 78 et 79 celeriter dictis 
negandum non est, at hos versus quos Agorastocles quasi 
triumphans proclamat a puellis auditos non esse credere non 



86 

possum. Quid quod ipsa verba interpolationibus sunt foedata? 
Confer quaeso hos v. : 

41 Ag. qui bene volt vobis facere 
46 Ag. multa bona volt vobis facere. 

42 Ag. amicus vobis 

45 Ag. siquidem amicitiast habenda cum hoc habendast. 
Praeterea etiam v. 51 et 52 

ut pudice verba fecit 

ut modeste orationem praebuit 
tam brevi intervallo inter se consequi minus placet, 

Sed progrediamur ad sequentes versus: quinam hoc 
interpretabimur (v. 53): 

^sed ut astu sum adgressus ad eas*? 
certe in versibus 47 et 48 nescio qua parte astutia ulla 
cematur. Sed ipse Hanno v. sequente: ^pergo etiam temp- 
tare'? clare nobis ostendit alios praeisse versus quibus mulieres 
iam erat adgressus et perturbaverat, quos in nostra fabula 
frustra quaeres. Neque magis v. 54 finem Mn pauca confer: 
sitiunt qui hic sedent si tot secuntur versus toleramus (quem 
versum non ante annum u. 608 compositum esse 'sedere^ ver- 
bum demonstrat de omnibus spectatoribus dictum). Res ipsa 
redit v. 78: satis iam sunt maceratae. Sed peccata nondum 
omnia sunt enumerata. In sequentibus versibus offendit quod 
Adelphasium quamquam Hanno et ipsam et sororem in ius 
vocavit, quamquam Agorastocles Hannone annuente eam ap- 
prehendit^ nihil aliud dicit nisi : ^ an patruos est Agorastocles 
tuos hic ? 

Similiter exspectatio nostra fallitur v. 58: Ag. *^nunc 
pol ego te ulciscar probe' — quis non subaudit: quia nunc 
te probe cruciabimus? at continuatur: ^nam faxo eris meo 
sponsa^ Mira certe uitio. 

V. 60 omnes codices Agorastocli dant, atque favent huic 
rei quibus verbis Agorastocles syllabarum concentu ludens 
pergit: postea hanc amabo atque amplexabo: primum igitiu: 
Hannonem antestari tum amicam amplexari volt. Quamnam 

personam codices versum superiorem dicentem faciant ex 
Gepperti editione pro certo eruere non possum : certe D 
(Ritscheli C) versum dat Hannoni. Pareus verba extrema 
Anterastili tribuit nihil adnotans. De A Geppertus tacet. 
Illa autem si recte disputavi, id quod ex verborum consecutione 
vix dubitari potest, v. 59 saltem extrema verba ab Hannone 
pronuntiata sunt, sequiturque in aliqua actione Agorastoclem 
puellas in ius vocasse atque Hannonem esse antestatum. 

V. sequens quid in nostra scaena valeat me prorsus 
non intellegere fateor. Denuo tum Hanno v. 62 puellas in 
ius vocat: iam audiunt et respondent, sed suo iure Hasperus 
hos versus delevit. Nam e verbis Agorastoclis Mice tu illi 
sive *tu^ ad Hannonem sive, quod minus placet, ad Adel- 
phasium referimus certe efficitur iterum ab Agorastocle puellas 
in ius vocari. Praeterea si his verbis Agorastocles Hannonem 
ut respondeat (vel Adelphasiiun ut Hannonem appellet) 
adhortatur rursus cum iis non cohaeret v. sequens ad Ago- 
rastoclem dictus. Accedit quod v. 65. 66 in nostra scaena 
languidissimi sunt quia Agorastoclem quibusdam condicionibus 
de consilio suo destiturum ostendunt : denique non neglegen- 
dum est v. 61 ^nisi honestiust prehendi' non coire cum versu 
56 quo Agorastocles Adelphasium iam apprehenderat. 

Tandem v. 67 (in quo Geppertus corruptam codicum 
lectionem: ^ite siitis^* sine dubio recte mutavit in ^ite in ius') 
ad aptum sententiarum ordinem et scaenam vere Plautinam 
revocamur: quid igitur v. 42 — 66 faciamus? Satis argumen- 
torum protulisse nobis videmur, ut non leviter agamus, si 
totam, hanc vastam molem ex diversissimis versibus commixtam 
uno actu exigimus. Certe qui obloquetur sanum versuum inter 
se conexum volo ostendat. Cum v, igitur 41 versum 67 
coniungendum esse iudico, ita ut v. 41 Hanno accedat, 
puellae consistaht, tum mutato metro Hanno puellas ubi ad- 
gressus est ^citis iambis^ in ius vocet. 

In reliqua. scaena gaudemus quod Plauti facetiis securi 
frui possumus; duobus tantum locis offendimur: ac primum 

versibus 97. 98. Geppertus transposuit, non recte, Nam qua 
ratione explicabimus quod v. 98 Adelphasium dicit ^enicas 
me' et sequente eundem alloquitur *sperate*? vel quomodo 
^enicas me* coniungemus cum ^priusquam te mihi desp)onderit ? 
Necesse igitur est v. 98 spurium iudicemus. Sed neque v. 97 
omni dubitatione caret: iam V 3, 88 Hanno Adelphasium 
licet absentem conceptis verbis Agorastocli despondit: qui 
igitur is hoc versu dicere potest ^ priusquam te mihi despon- 
derit'? Equidem hoc tantum modo scaenam nostram ex- 
piicare possum ut et 98 et 97 expunctis post v. 96 Adel- 
phasium tacentem ad Agorastoclem se vertere, tum Hannonem 
V. 99 pronuntiare statuam. 

Tum de fine scaenae iam dubitavit Brachmannus (pag. 
76 adn. 1). Et molestum est Agorastoclem patruom spon- 
sionis admonere, neque in nostra fabula inest, quod ultimo 
versu dicitur, Hannonem Agorastocli dotem promisisse. Cir-' 
cumspicienti quonam referrem hos versus — nam lacuna in 
illa sponsionis scaena (V 3, 37 sq) omnino nulla est — unus 
se praebuit locus V 2, 119 sq quo Milphio Hannonem ad- 
monet ut Agorastocli patema bona reddat; Hanno respondet 
etiam sua se illi daturum esse si quid se fuat. Qui versus 
cum per se satis sint mirabiles ~ nam servom ero praesente 
hoc modo cum eius patruo locutum esse vix credo — nescio 
an primum ipsi sint appositi, tum ab alio qui illorum non 
recte meminerat etiam hi 108 et 109. Quae coniectiura quam 
lubrica sit neque me fugit; nam de scaenae V 2 versibus 
intricatior est quaestio, nostrae autem scaenae versus ultimos 
Bolim obtrudi Plauto. 

DE FABULAE EXITIBUS. 

De genuino fabulae nostrae exitu quaerentes in duas 
partes discesserunt viri docti. Editorum qui omnes priorem 
Plautinum putabant sententiam a Lomano paucis oppugnatam 
(spec. crit. pag. 57) Hasperus 11 argumentis comprobare 

studet, quem sequitur Brachmannus. At plures nuper viri 
docti oblocuti sunt: Bergkius phil. 31 pag. 244 et Brugmanus 
(quemadmodum in iambico senario Romani veteres verborum 
accentus cum numeris consociarint, thes. I), qui quod omnes 
ceterae Plauti et Terenti fabulae canticis finiaotur posteriorem 
Plauto tribuunty et Stephanus (de Pithoeanis in luvenalem 
scholiis thes. III) argumentis nisus, ut dicit, ex scaenarum 
sermone et arte petitis. Sane ex Haspero non multum 
discimuS: pagina 25 quam brevissime ait priorem tam esse 
praestabiiem tam singulari arte factum, tum in summa brevitate 
concinnum ut ne posse quidem ab inferiore poeta compositus 
esse videatur: alterum verbosiorem quam pressiorem frigidum 
habere iocandi genus et sermonibus non commode inter se 
aptis claudicare. Vtinam pluribus nobis exposuisset quibus 
mendis alter laboret! 

Accurate igitur utrumque exitum percenseamus, qua in 
re quam maxime adiuvamur Brachmanni acri de singulis par- 
tibus iudicio. Recte et Stephanus et Brachmannus perspe- 
xerunt a scaenae V 5 v. 36 gemellum incipere exitum: 
Antamonidae conviciis Hannonem petenti primum Agorastocles 
fustibus timorem inicit, tum Anterastilis eum de patris adventu 
certiorem facit. In fine scaenae (V 5) perturbationem inesse 
e duplici recensione ortam iure suspicatus est Brachmannus: 
unus quisque adstipulabitur, ut in Palatinonun v. 51 et 52 
sic etiam in iis quos A, ceterum ut videtur ab illis alienos, 
substituit ' sed eccum lenonem Lycum' servatum esse reputans 
(quae verba num in A sic ut in editione proposuit versum 
incipiant in stud. Plaut. pag. 145 dubitat Geppertus). Ad- 
dendum est quod neque ultimi versus in nostram redactionem 
quadrant. Neque enim mihi placet his versibus Hannonem 
vetare Agorastoclem lenonem in ius rapere, paucis vero 
versibus post sequentis scaenae initio et Agorastoclem et 
patruom tamen hoc consilium exsequi aut certe simulare. 

Finienda igitur scaena v. 52: consequitur Lyci oratio 
Plautinissima. In hac scaena non minus recte Brachmannus 

retractatoris manum detexisse mihi videtur. Argumentis ab 
eo prolatis unum addo: quod v. 18 * contra* praepositionis 
munere fungitur, qui usus a Plauto alienus est. Vna in re 
Brachmanno adstipulari non possum: nam v. 16 

Ant. et mihi quidem minam argenti. L. sume hinc iquidlubet 
quem Geppertus et Hasperus deleverunt, neque tali exitui 
qualem ille constituit aptus est, in unam scaenam coniunctus 
cum V. 11 et 12: 

Ant. leno, in ius eas. 
Lyc. de prandio tu dicis: debetur dabo. 
Hunc autem versum (16) si delemus, nescio quam ob 
causam v. 17 qui bene cum praeeuntibus coit excludamus. 
Hunc igitur priorem exitum efficimus: V 5, 36—52. V 6, 
1—15. 17. 22—34. 

lam quid de altero exitu sit statuendum videamus. 
Pulcerrime hunc idem retractationum investigator acer ab 
alienorum fetibus liberavit: v. 6 — 15 praedpue eam ob cau- 
sam a ceteris seiungens, quod ante v. 16 quo primum Lycus 
accedit, Agorastocles cum eo coUoqui non potuit. Sed etiam 
in hac scaena paululum discedo a firachmanni sententia. 
Nam cum ex v. 22 (aurum tuom) et v. 24 eluceat etiam 
prima lenonis verba ad Agorastoclem dicta esse (per ego te 
tua genua oro, obsecro), necesse est Agorastoclem versus 25 
et 26, vel si v. 25 cum Brachmanno delemus, v. 26 loqui. 
Cui distributioni ipse firachmanniis adstipulabitur, postquam 
Stephanus 11 arguniento nisus non levi quia Antamonides 
argentum, Agorastocles aurum solverit, versus 27 heus tu leno' 
et V. 28 militi reddidit. Alter igitur exitus his versibus con- 
tinetur: v. 1—5. 16—24. 25 (vel 26)— 51. 

lam uter exitus genuinus sit ut diiudicare possimus 
primum Langeni argumento e sermone petito utamur: qui 
symb. pag. 218 demonstravit ^sequi^ verbum sensu meta- 
phorico usurpatum a Plauto esse alienum; versus autem 32 

litis sequar in alieno oppido 

a ceteris seiungi non potest. Neque desunt alia : miramur militem 
postquam Agorastocles ei puellarum patrem esse Hannonem 
enuntiavit nuUo verbo respondere; tum ofFensioni est versus 
38, sive ab Agorastocle dicitur, quia ceteris repugnat (cave 
eum abiecisse velis, nam cum sequente ceterisque cohaeret), 
sive ut Brachmanno placet a miiite, quia tum et totum enun- 
tiatum male laceratur nec versus satis quadrat cum v. 47. 
Denique, quo totam quaestionem absolvi puto, initium huius 
scaenae a toto actu est alienum. Nequeo enim haec compo- 
nere: militem furibundum et conviciantem accedere dum 
Agorastocles ceterique in altera proscaenii parte coniuncti 
sunt, ac subito lenonem, de cuius adventu nihil comperimus, 
clam omnes accedere et Agorastoclis audire verba. Hoc 
tum demum intellegere possem, si ante scaenam V 4 in ea 
recensione cuius alter exitus est nonnulli lenonis adeuntis 
versus adfuissent, similes v. V 6, 1 — 4: tum leno in altera 
scaenae parte Hannonem cum suis colloquentem, ex altera 
militem adgredientem vidisset atque ut eos observaret resti* 
tisset. Sed hoc ne coniciam hoc impedit quod leno sic iam 
V. V 5, 15 patrem puellarum advenisse comperisset. Tan- 
tum igitur pro certo me effecisse puto priorem exitum a 
Plauto esse profectum^), postea cum alterum exitum tum alia 
multa esse adiecta, praesertim in scaena I 2 et V 4. 



1) Bergki et Brtiginaiii argumentum bene refutavit Goetzius 
act VI 326. 

. CAPUT TERTIUM. 

LOCI NONNULLI POENULI EMENDANTUR. 

m 5, 33. 

Pulcerrimam codicum scripturam misere ut solet (cf. I 
2, 62. 111 1, 67. in 4, 19) pervertit Geppertus; illi enim haec 
praebent: 

nego et negando si quid refert raviam^). 
Quod ne in textum recipiamus una prohibet causa: pro- 
ducta prima huius verbi syllaba. Nam corripi eam, etiamsi 
in lexicis nostris pro longa putatur, docent si non adiectivum 
ravicus-raucus (cf. avidus avidere-audere, cavitio-cautio) tamen 
nonnulli scriptorum loci cf. Plauti fragm. apud Non. 164, 19: 

expurigabo hercle omnia ad raucam ravim 
Aul. 336 : ubi siquid poscam usque ad ravim poscam prius, 
quo in versu^ravim' in quartam senarii sedem admissum est, 
quae non recipit nisi iambica verba. 

Falso igitur Ribbeckius Caecili v. 84 constituit. Itaque 
nostro loco una littera inserta scribamus pro rauia rauciS: 

nego et negando si quid refert rauciam, 
cf. Prisc. 1. X (GL II 589, 1): (verba in cio desinentia) 
si *n' non habuerint ^cio* in ^si^ mutata faciunt praeteritum, 
ut . . . raucio-rausi. 

542, 27: 'rausi rausum^ unde Lucilius [XIX 11 M] 
rausuro tragicus qui carmina perdit Oreste. 
Philoxenus: raucit Ppayxi^^- 



1) hoc verbum e codicum scriptura efficitur: in V (B Ritsch.) 
inest a m. prima * avia\ tum *ravia', nempe deficit lineola; in D (CRitsch.) 
secundum Gepp. adnot. * avio\ ex Parei autem testimonio ' raviao', ex quo 
veteres editores male fecerunt ravio. *ravio ravias' verbum exstat in 
Festo Pauli pag. 275, 4. 

IV 2, 6. 

In cod. corrupta insunt verba: ^latere forti ferro'. 
Perverse Geppertus edidit: 

praepeditus latera forcipe ferreo, 
a metro et a sententia alienum. Nam servorum non 
latera sed pedes catenis circumclusos fuisse ex aliis locis 
discimus : 

Capt 721 sqq: ducite 

ubi ponderosas crassas capiat compedes ; 
Persa 572 sq: ne si ferro parseris 

ferreos tibi tute impingas videas crassas compedis 
269: verberibus caedi iusserit, pedicas impingi. 
Latera virgis lacerantur, cf. Bacch. 780 sq: 

ut tua iam virgis latera lacerentur probe 
ferratusque in pistrino aetatem conteras; 
Pers. 28: vide modo ulmeae catapultae tuom ne 

transfigant latus. 
Hi cruciatus coniuncti suiit Pers. 22: 

fui praeferratus apud molas tribunus vapularis; 
419: suduculum flagri 

compedium tritor, pistrinorum civitas. 
In Matere^ igitur verbum inesse iudico catenas expri- 
mens: nullum quod propius ad codicum lectionem accederet 
inveni quam ^catulo'. Quod verbum quamquam apud Plau- 
tum non nisi proprio sensu invenitur, cf. Asin. 184: 

et quoque catulo meo 
subblanditur novos amator. 
£pid. 579: aliter catuli longe olent, aliter sues. 
Truc. 268 : iam hercle ego hic te mulier quasi sus 

catulos pedibus proteram; 
tamen deminutiva forma sensu ancipiti Plautus utitur cf. 
Stich. 620 sq: 

tantillum loci ubi catellus cubet id satis erit mihi: 
exorabo aliquo modo veni. hucine? immo in carcerem. 

Curc. 691 sq: delicatum te hodie faciam Cam catello 

ut accubes 
ferreo ego dico. 
Etiam hoc verbum uno loco de bestia usurpat: 

Asin. 693: dic igitur med anaticulam, columbam 

vel catellirai. 
Praeterea verbum illud ipsutn sensu translato apud Nonium 
affertur e Lucilio (XXIX 100 M): 

cum manicis catulo coUareique ut fugitivom; 
cf. praeterea Festus s, h. voce (pag. 45 M): catulus genus 
quoddam vinculi, qui interdum canis appellatur (Cas. II 6, 37: 
ut quidem hodie tu canem et furcam feras). Cum composi- 
tione illa 'catulo forti ferreo' confer simillimam Persae v. 573, 
quem iam attuli: 

ferreas . . . crassas compedes^). 

V 4, 4 sqq. 

Venustura Anterastilis 2) canticum anapaestis conscriptum 
Geppertus et baccheis et creticis foedavit. In versu quarto 
nihil est mutandum, si cum Muellero (prps. pag. 415) dimetimur: 
digna diva venustTssimd Venere neque c6ntempsi eius 

op6s hodie^), 
quamquam ss correptarum apud Plautum nullum aliud 
exstat exemplum: de aliarum consonantium geminatarum 
correptione confer. Sonnenburg. de versuum Plauti anapae- 
storum prosodia in * exercitationis grammaticae specimina, ed. 
semin. phil. Bonn. sodales^ pag. 19, Fleckeisenus miscell. 
crit. pag. 37 sqq. 



1) haec cum conicerem fugit me etiam Muellerum (pros. pag. 346) 
hoc verbum proposuisse: tamen addidi quia argumenta quae attuli ad 
Muelleri meamque coniecturam suifulciendam alicuius mihi videntur 
esse momenti. 

2) cf. Goetz. act. Lips. VI pag. 313. 

3) opes A. opus Falatim. Geppertus transposuit ut baccheum 
pedem elficeret. 

Cum ■versu quinto Mn su6 quique loco sita munde' viri 
critici^) bene comparaverunt Tit. 130 (Rj: 

verrite ^mi^^) aedis spargite munde fadte in suo quique 

loco M sita sint. 

v. 6 inter octonarios anapaesticos positus non dubito 
quin eidem metro sit aptandus. Quod Spengelius nuper 
temptavit (11 pag. 394), *murrineus' vel ideo non placet quia 
Graecis jLiuppiveo^ quo hic nititur fere est incognitum cf. 
Stephani thes. s. h. v. Praeterea *que* voculae hic locus non 
est, nam ut Plinius^) refert myrrhae maxime ex Arabia appor- 
tabantur, sicut et tus cf. Truc. 539 sq ex Buecheleri emen- 
datione ; neque in Ambrosiano ut Ritschelius adnotat (opusc. 
II pag. 339) *^que^ traditum est. Ad octonarium igitur explen- 
dum una syllaba deest (nolo autem cum Muellero pros. pag. 
61 transponi verba ne ex versu bene fluente claudicantem 
faciamus), quam eruemus facile si similes versus compara- 
verimus : 

3 deamavi ecastor illic hodie lepidissima munera meretricum 



1) cf. Ritschel. opusc. II pag. 826. Pennigsdorf. de quisque 
et quisquis pronominum apud comicos latinos usu commentatio pag. 8. 
Mueller. pros. pag. 61. 

2) *mi' inseruit Buechelerus. 

3) Plin. n. h. VI 104 (Detl.) est et portus qui vocatnr Muza 
quem Indica navigatio non petit, nec nisi turis odorumque Arabicorum 
mercatores. XII 100: myrobalanum Trogodytis et Thebaidi et Arabiae 
quae ludaeam ab Aegypto disterminat commune est, nascens unguento . . . 
101 : ex his in Arabia nascens Syriaca appellatur et est candida, contra 
in Thebaide nigra. praefertur illa bonitate olei quod exprimitur, sed 
copia Thebaica. XII 51: cinnamomo proxima gentilitas erat, ni prius 
Arabiae divitias indicari conveniret causasque quae cognomen illi felicis 
ac beatae dedere. Principalia ergo in illa tus atque murra. 

De aliis Arabiae herbis odoratis cf. XII 104: calamus quoque odo- 
ratusin Arabia nascens . . . XII 35: bdellium . . . esse debet tralucidae 
simile cerae, odoratum . . . in sacris vino perfusum odoratius. nascitur 
in Arabia Indiaque et Media ac Babylone. de ladano cf. XII 73 sq. 

5 tanta ibi copia venustatum aderat 
7 tantus ibi clientarum erat numerus: 
itaque etiam in hunc versum tale pronomen inseramus: 
' arabus murrhinus illi omnia odor complebat: sordere 

haud visust^). 
V. 8 sicut in codicibus traditus est octonarium explet, 
Geppertus falso Mbi* in v. s.equentem traiecit, In versu 9 
restituendo multi operam posuerunt : Muellerus pros. pag. 106 
vgnerAnt proposuit mensuram intolerabilem, cf. Somienburg. 
pag. 17 ; Spengelius 11 pag. 394 ven6rant Venerem, qua men- 
sura verborum similitudinem evanescere iam Sonnenburg. 
pag. 20 suo iure monuerat. Neque quod hic ipse proposuit 
Wenrant Venerem' accipere possum eandem illam ob causam 
quam ipse protulit, deinde quod haec. pronuntiatio Latinis 
exemplis caret. At lenissima coniectura et aptum sensum et 
metrum bene fiuens restituemus scribentes: 

quae Calydoniam venerant Venerem, 
quod Poenuli retractator I 2, 66 imitatus est: 

hanc equidem Venerem venerabor. 
Nec desunt formae *venero* exempla cf. Bacch. 173: 
propinquos nostros accolis veneroque te; 
Truc. 476 : ut venerem Lucinam meam. 
Conf. praeterea 'veneror' passive usurpatum Apul. met. 
XI 2 (p. 985 H): praeclaris nunc veneraris delubris Ephesi. 
Apul. Asclep. cap. 25 (p. 309 H): omnium quae venerari, 
laudari, amari debent. *veneratus' Verg. Aen. III 460: 
cursusque dabit venerata secundos. 
Hor. sat. II 2, 124: venerata Ceres. 
Etiam Franckenum video (mnem. IV 167) de^..hoc verbo 
cogitasse: imperfectum ille posuit, sed in tempore praesenti 
non oiFensurum puto, si quis ad 'clientarum* vocem respexerit: 



1) cod. exhibent: arabius murrinusque omnis odor complebat 
haud sordere visust. Char. p. 123 K testatur *arabus'. Cetera iam 
veteres editores emendaverunt. 

clientae non venerabant sed semper venerant. Quos Fran- 
ckenus fecit iambos ipse concoquat. Sed versus noster non- 
dum plane est sanatus. In codicibus continuatur usque ad 
*duas\ ita ut duo octonarii anapaestid sequantur. Nostro 
versui unus pes deest, quem Muellerus ita supplet ^certo enim 
scio quod quidem ad nos ambas'; equidem quamvis dubi- 
tanter leniorem raedelam proposuerim: 

certo enim quod quidem ad nos duas am}>as, 
coU. Amph, 974: 

iam hisce ambo et servos et era frustra sunt duo. 
Nescio an etiam Menaechm. v. 1082 et 1120 apte quis 
comparaverit: 

hi sunt gemini germani duo, 

et 
gemini ambo eramus. 
Neque in eo quem Adelphasium respondet versu (11) 
Muelleri lectio placet: 

istuc malim aliis ita videatur quam ut tu te soror c6nlaudes. 
In cod. est 'mah*m istuc*. Sed quia *velim* coniunctum cum 
coniunctivo paratactico plerumque huic postponitur atque eo 
uno loco quo 'malim' hac structura traditmn est Poen. I 2, 76: 
ita me di ament ut illa me amet malim quam di, Milphio 
coniunctivus praecedit, etiam hoc loco *malim* post 'videa- 
tur' transponendum esse puto: 

istuc aliis ita videatur malim quam ut tu te conlaudes; 
*soror' etiam in v. 10 prave est appositum. 



Vita scriptoris. 



Natus sum Carolus Schueth die XVI mensis Octci- 
bris a. h. s. LXI Bonnae, patre Francisco lulio quem 
lugubri fato iam puero ereptum esse vehementer doleo, matre 
Catharina e gente Schoenenberg adhuc superstite. Fidem pro- 
fiteor catholicam. Litterarum elementis imbutus anno LXXI gym- 
nasium patriae adii tum losepho Kleinio nunc Augusto 
Waldeyero directore florens, in quo cum aliorum tum 
Buysi et Gieseni egregia usus sum disciphna. Yere anni LXXIX 
testimonio maturitatis instructus inter almae nostrae musarum 
sedis cives adscriptus sum, cuius disciplina usque ad hunc 
diem frui mihi licuit. Docuerunt me viri clarissumi Bernays, 
Bischoff, Buecheler, R. Kekul6, Klein, Leo, 
Luebbert, Maurenbrecher, C. Menzel, I. B. Meyer, 
Schaefer, Vsener. Postquam in proseminario quod dicitur 
philologico per duo semenstria Leone praeceptore antiquos 
tractavi scriptores, ut in seminarium reciperer eiusque per 
tria semenstria sodalis essem ordinarius Buecheleri, 
Luebberti, Vseneri singulari erga me benevolentia factum 
est. Seminario historico comiter me admiserunt C, Menzel 
et Schaefer, per unum ille, hic per duo semenstria. Quibus 
viris omnibus optime de me meritis summas ago gratias 
semperque agam. Praecipue vero Buechelerum, Luebber- 
tum, Vsenerum grata semper colam memoria. 



Sententiae controversae. 



1. Eur. Andr. 707 N ex codice Palatino (B Kirchhoffi) repo- 
nendum est iLieiCuj. 

2. Arist. Ach. V. 559 delendus est. 

3. Lysiae qui dicitur oratio sexta neque umquam habita 
est neque ut haberetur scripta: scholanim umbram prodit. 

4. a) apud Callimachum si arsis secundi vel quarti pedis 

sequente muta cum liquida producitur, semper prae- 
cedit dactylus. Quae oblocuntur exempla aut ex 
Homero desumpta sunt aut certa ratione a Callimacho 
hoc modo composita. 
b) itaque hymn. el^ AflXov v. 147 scribendum: 2(TTT]Kev 

7Tp6 TTUX^UJV COd. ?CyTT]K€. 

5. a) Plaut. Cas. I 95 legendum : 

qude meo educta sumptu siet. 

b) ib. V. 111 sic inter personas distribuendus est: 

Cleostr. intro abi, appropera, amabo. Myrrh. im- 

petras abeo. 

c) ib. 126 et 127 Bothius et Geppertus pessime metrum 
foedaverunt. Codicum scriptura mordicus tenenda est. 

d) ib. 350 scribendum: quid? deosculer? quae istaec res? 

quae voluptas tua? 

e) ib. 384 mutandum: agite. cod. age. 

f) ib. 654 lego: tandem ut veniamus rus: luci ego cras 
hic ero. cod. omm. rus. 

6. Plaut. Trin. 836 pro fremere supplendum fervere atque 
versus sic legendus: 

imbr6s fluctusque atqu6 procellae infensa6 ^fervere) 

frang6re malum. 

7. Plaut. AuL 781 conicio: 

Eucl. noscere. Lyc. audi: filiam ex te tu habes 

(^hic^? Eucl. immo eccillam domi. 
H, CAc, (i(J fm, III § 22 extr. sic emendanda: ut enim si 
cui propoHitum sit conlineare hastam aliquo aut sagittam 
I Hicut tu)S uitimum in bonis dicimus sic ille facere omnia 
c|ua(^ pOHsit ut conliniet], huic in eius modi similitudine 
omniti sint facienda ut conliniet [et tamen ut omnia 
faciiit (|uo propositum assequatur], est hoc quasi ulti- 
n\um, qualo nos summum in vita bonum dicimus, illud 
uutom ut foriat quasi seligendum, non expetendum. 
U. Vorg, Cir. 72 legendum est: 

ipsc pater timidam sola complexus arena. 

(*od. IIL timidam seva. A nudam sena. R scaevam 

uudum. 

